fertirrigacióHi han 3 Productes\nLa fertirrigació és la tècnica de fertilització que consisteix en la dissolució de fertilitzants en l’aigua de reg. Aquesta aportació pot ser realitzada d’una forma continua o d’una forma intermitent, segons quines siguin les necessitats del cultiu.\nÉs una tècnica que s’adapta millor al reg localitzat amb què generalment s’aporten als cultius tots els nutrients i els correctors necessaris a través del reg.\nEn el procés de fertirrigació, la solució es prepara en e capçal de reg. Per una banda, hi ha els tancs que contenen fertilitzants que solen disposar d’agitador, i, per una altra, hi ha l’equip d’injecció de l’adob.\nEl dipòsit per a la dissolució d’adob. Es realitza la barreja amb el fertilizant. La dissolució resultant serà injectada en el sistema.\nDispositiu per a la injecció de l’adob:\n- El tanc d’adobatge. És el sistema més simple. Consisteix en un dipòsit tancat hermèticament on hi ha el fertilitzant, i que es connecta en paral•lel a la xarxa de reg.\n- Els injectors de Venturi.- Consisteixen en una canonada paral•lela a la canonada principal\nde la xarxa de reg, amb una estrangulació on es produeix una depressió que provoca la succió\nde la solució fertilitzant. No necessita energia per al seu funcionament, però per garantir el seu\nfuncionament requereix una pressió mínima de 2,5 a 3 atm a l’entrada del capçal de reg.\n- Els injectors hidràulics.- Són bombes que per funcionar no necessiten energia elèctrica.\nUtilitzen l’energia elèctrica que hi ha a la xarxa de reg. Necessiten que hi hagi una pressió mínima a la xarxa, al voltant de 2 atm. Les més utilitzades són les bombes injectors hidràuliques i les dosificadores volumètriques proporcionals\nSistema fertilització automàtic\nSistema fertilització automàtic- dipòsit de 9L\nEquip complet Injector Venturi...\nCompost d'un Injector Venturi amb equip d'aspiració amb clau calibrada de regulació, cabalímetre, tub d'aspiració transparent i filtre anti-corrosiu.\nDosificador hidráulic portàtil\nDosificador hidràulic portàtil per carro, amb bidó de PE de 50 litres i ràcords de connexió


La Universitat celebra la Setmana per la Integració ‘Tots iguals, tots diferents’ del 3 al 5 de desembre - Fundacio General - FGUV\nEstàs a: Inici > Arxiu de notícies > La Universitat celebra la Setmana per la Integració ‘Tots iguals, tots diferents’ del 3 al 5 de desembre\nLa Universitat celebra la Setmana per la Integració ‘Tots iguals, tots diferents’ del 3 al 5 de desembre\nLa Universitat de València celebra una nova edició de la Setmana de la Universitat per a la Integració, davall l’epígraf ‘Tots iguals, tots diferents’, del 3 al 5 de desembre. Enguany, l’encontre serà a la Facultat de Ciències Socials (Campus dels Tarongers), el saló d’actes de la qual acollirà la inauguració hui dilluns, a les 12 hores, a càrrec del rector Esteban Morcillo.jpg\nLa Universitat de València celebra una nova edició de la Setmana de la Universitat per a la Integració, davall l'epígraf ‘Tots iguals, tots diferents', del 3 al 5 de desembre. Enguany, l'encontre serà a la Facultat de Ciències Socials (Campus dels Tarongers), el saló d'actes de la qual acollirà la inauguració hui dilluns, a les 12 hores, a càrrec del rector Esteban Morcillo.\nA l'acte inaugural també assistiran la directora de Projectes Socials de la Fundación Vodafone España, Mar Fernández, i el degà de la Facultat de Ciències Socials, Ernest Cano. Organitza aquesta trobada la Unitat per a la Integració de Persones amb Discapacitat, que gestiona la Fundació General de la Universitat de València, i compta amb el patrocini de Fundación Vodafone España.\nLa conferència inaugural (13 hores) versarà sobre l'accessibilitat a la Universitat i estarà impartida per Santiago Pià, arquitecte tècnic especialista en accessibilitat i col·laborador de la Universitat de València. Per la vesprada, hi haurà un parell de conferències, titulades El somni de Pedro: Accessibilitat de l'alumnat sord en l'entorn acadèmic (16 hores), a càrrec de Vanesa Juan Jorques, especialista en llengua de signes de la Fundación Fesord de la Comunitat Valenciana; i Art i discapacitat (17:30 hores), amb el pintor Javier Planells i la coordinadora de l'Associació Auxilia, Laura Redón. La Facultat també albergarà una demostració de Boccia de mans de Rosa María Aranda, voluntària d'Auxilia.\nEl matí de dimarts, 4 de desembre, estarà ocupat per tallers i circuits. A les 12 hores, Ciències Socials acollirà el taller de comunicació alternativa Tablero Bliss, i a les 13 hores, un circuit de sensibilització a càrrec de Rosa Quilis, tècnica de rehabilitació de l'ONCE. Per la vesprada (16 hores), hi haurà una taula redona formada per expertes i experts en l'àmbit de la integració de persones amb discapacitat que debatran sobre les necessitats educatives en la Universitat. La sessió es clourà amb una actuació musical del grup Bona Gent Sound (18 hores).\nLa jornada de cloenda, dimecres, 5 de desembre, inclou dues ponències. De la rehabilitació a la recuperació de les persones amb TMG és la primera (12 hores), a càrrec de Begoña Frades, cap de l'Àrea de Salut Mental de l'Hospital Pare Jofré i presidenta de l'Associació Valenciana de Rehabilitació i Inserció Social de persones amb Malaltia Mental. A continuació (12:45 hores), Ana Sánchez, psicòloga clínica\nPrograma Setmana per la Integració 2012\nData d'actualització: 3 de Desembre de 2012


L'Ajuntament espera que el Govern resolgui a favor del retorn del moll\n23 setembre 2020 12:40\nTambé reclamarà «port base» per a totes les barques dels residents\nLL. GARCIA/M. JOY. Sóller\nL'Ajuntament de Sóller espera una resolució de Govern favorable al retorn de la concessió dels molls a l'ús públic. Tot i això, el regidor delegat del Port, Tomàs Plomer, ha manifestat la seva inquietud i la de la resta de l'equip de Govern, pel fet que el Govern balear encara no s'ha pronunciat sobre les prop de 600 al·legacions presentades al nou projecte de marineria. Segons les fonts consultades, el retorn de la gestió a l'administració autonòmica no tindria perquè dur aparellada l'eliminació de totes els edificis prevists, ja que el sector nàutic veu «imprescindible» la construcció d'una marina seca, un dels aspectes del projecte que més rebutja el sector turístic, pel seu elevat impacte visual.\nMentrestant, el regidor delegat del Port ha manifestat que les reivindicacions sobre el moll de marineria «són justes» i justificades, i per tant voldrien que fossin ateses pel Govern, tot admetent que l'al·legació presentada per la Sala només expressava el «desig» d'un ús públic, mentre que moltes de les firmes presentades demanen de manera clara i directa una «reversió» dels espais. L'Ajuntament va demanar també un aparcament a la zona, una altra forma de demanar que l'espai passi a ser d'ús públic.\nDe moment, s'han manifestat contra el projecte i han demanat la reversió a l'ús públic, o si més no que, s'abandoni el projecte de construcció, els hotelers, els pescadors, els comerciants (encara que aquests ho feren ja durant la primera presentació del projecte i no han fet noves al·legacions) i un ampli sector de la població, entre ells el grup ecologista Amics de la Terra i el col·lectiu Sóller on ets?\nD'altra banda, segons ha explicat el regidor del Port, les reivindicacions sobre els usos de la zona no s'aturen demanant la reversió de la concessió, sinó que una assignatura pendent és demanar la declaració de «port base» per a les embarcacions de centenars de sollerics que actualment han de pagar com a «transeünts». La diferència està en el cost de l'amarrament, que és molt superior per als vaixells que es troben en trànsit.


Espanya es complica l'accés a la Final Four en perdre davant Croàcia - Diari de Girona\nLa selecció estatal necessita un empat entre Anglaterra i Croàcia a la darrera jornada per passar a la següent ronda de la Lliga de Nacions\nJedvad, marcant el segon gol de Croàcia. MARKO DJURICA/reuters\nJedvad, marcant el segon gol de Croàcia.\nLa selecció espanyola haurà d'esperar un empat entre Anglaterra i Croàcia a l'última jornada de la fase de grups de la Lliga de Nacions per confirmar la seva presència a la Final Four, després de perdre davant la vigent subcampiona del món en un final de partit trepidant (3-2). Els homes de Luis Enrique van sortir sense nord, deixant la pilota al seu rival i entregant l'espai al centre del camp, on Busquets va trigar a trobar la seva brúixola. Perisic va avisar amb una rematada al pal als cinc minuts i Espanya no va despertar fins a la vora del descans amb dos llançaments de Saül i Isco que van servir com a primera resposta davant la superioritat local.\nA la segona meitat, però, Luis Enrique va activar els seus i va fer pujar la línia de pressió bastants metres. Menys sortida per als balcànics i més presència quan la pilota passava per les botes de Ceballos, un dels millors. No obstant això, van ser els pupils de Dalic els que van prendre la iniciativa en el marcador en una falta d'entesa entre Sergi Roberto i Ramos. La pilota va quedar per a Kramaric, que va batre De Gea amb molta facilitat.\nEspanya va poder empatar als dos minuts després d'una jugada entre Isco i Ceballos que va rematar aquest darrer. Va ser en aquest moment quan van arribar les millors oportunitats per a Espanya. Asensio va tenir bons minuts, però sobretot Iago Aspas, que va estavellar la pilota al travesser després d'una jugada embolicada. Espanya va perdonar i Croàcia, sense mereixements, va treure profit a un centre de Modric que va rematar Jedvad.\nEspanya va trobar oxigen en una mà de Vrsaljko dins l'àrea que Sergio Ramos va convertir en l'empat a dos des del punt de penal, però quan més apretaven els homes de Luis Enrique per aconseguir la victòria que els assegurava la classificació, de nou Jedvad va decidir el partit.


Port Aventura celebra la festa de Halloween amb la inaguració d'un tètric laberint\nEl parc temàtic Universal Mediterrània celebra fins al pròxim 16 de novembre la seva quarta festa de Halloween. La cantant Marta Sánchez ha inagurat l'espectacle "Psycho's Circus", un tètric laberint tridimensional amb monstres i éssers d'ultratomba. El parc també presenta una programació infantil on els més petits podran gaudir d'un laberint i veure la llegenda de Jack el Llanterna presentada amb putxinel·lis.\nL'espectacle "Psycho's Circus", un laberint ple de prestatgeries d'objectes perduts transformats en un esperpèntic expositor de caps, ha servit per inagurar la quarta festa de Halloween de Port Aventura. La cantant Marta Sánchez ha estat l'encarregada d'inagurar una atracció on l'espectador també es trobarà amb un pallasso psicòpata, una selva de la por o un misteriós passeig. El parc temàtic presenta també la mina del diable, on els visitant podran "baixar als inferns" i la parada dels monstres, una desfilada de personatges com la mòmia, Frankenstein o la família Adams. Els espectacles "El diable va dir que sí", "L'hora Gore" i "Vamp Frenzee" acompanyaran cada una de les zones habilitades per al Halloween.


Incompany - Consol Vilar\nCursos, workshops, conferències i programes en imatge & comunicació per:\nValorar i gestionar la imatge & comunicació a través dels seus codis: imatge externa, comunicació no verbal & verbal i habilitats socials + actitud, de manera individual o integral (360è).\nPotenciar comunicació & imatge a alt rendiment.\nEnfortir la imatge externa: uniformes, vestuari, estilisme, etiqueta, etc.\nGestionar la imatge com a «Carta de presentació» i «Marca personal» professionalment.\nPotenciar la imatge personal en l’atenció al client.\nAlguns dels nostres treballs realitzats: Imatge personal 360º. Estratègies per a una comunicació eficaç; Imatge personal: carta de presentació; La importància de la imatge personal; Ningú pot evitar projectar una imatge i transmetre informació; Com superar la por per a parlar en públic?; Imatge personal + actitud= Influència i venda: Comunicació no verbal aplicada a l’oratòria; Imatge personal i la seva influència en la Marca personal.


Gowex, una altra fallada més de seguretat dels auditors i de la CNMV – Arriaga Asociados Catalunya\nGowex, una altra fallada més de seguretat dels auditors i de la CNMV Reviewed by Momizat on ago 01 . El frau confessat pel president de Gowex torna a posar en evidència el prestigi de les epmpreses auditores i dels organismes reguladors del nostre país, especia El frau confessat pel president de Gowex torna a posar en evidència el prestigi de les epmpreses auditores i dels organismes reguladors del nostre país, especia Rating: 0\nInicio » GOWEX » Gowex, una altra fallada més de seguretat dels auditors i de la CNMV\nGowex, una altra fallada més de seguretat dels auditors i de la CNMV\nPublicado por: Jesús María Ruiz de Arriaga Remirez Fecha de creación: agosto 01, 2014 en: GOWEX | comment : 0\nEl frau confessat pel president de Gowex torna a posar en evidència el prestigi de les epmpreses auditores i dels organismes reguladors del nostre país, especialmente, la Comissió Nacional del Mercat de Valors (CNMV), presidida per Elvira Rodríguez. Incompetència o connivència?\nQue una empresa tecnològica espanyola com Gowex s’apagui al Mercat Alternatiu Borsari (MAB), després del qüestionament que dels seus comptes havia fet la signatura nord-americana Gotham City Research i perdi, de la nit al dia, tot el valor que havia aconseguit acumular des que va sortir a Borsa en 2010, diu molt dels organismes que la regulaven.\nL’escàndol i el dany que sofreixen ara moltes persones, accionistes de Gowex, ha deixat al descobert, un altra volta, la fallada dels sistemes reguladors de control: la seua auditora (M&A Auditores) i un regulador com la Comissió Nacional del Mercat de Valors (CNMV), que haurien d’haver desenvolupat i validat ja aquests sistemes. No obstant això, les auditores i la CNMV tornen a fallar, com gairebé sempre que tenen l’oportunitat de demostrar la seva eficàcia. I els perjudicats, com sempre, els mateixos: els ciutadans als quals sempre se’ls ven la veritat a mitges i se’ls fa perdre els estalvis de tota la seva vida.\nLes empreses auditores i la presidenta de la CNMV han fallat com a reguladores dins el cas Gowex FONT: Flickr.com\nUn taca més en la carrera política de María Elvira Rodríguez, presidenta de la CNMV, membre del PP, antiga diputada per Múrcia, exministra de Medi ambient, a més de presidenta de l’Assemblea de Madrid en la IX Legislatura. Una carrera política al servei d’Espanya, però al perjudici dels estalviadors espanyols.\nLa seva situació és semblant a la del seu antecessor, el també polític Julio Segura, al que li resulta impossible reconèixer la seva responsabilitat en res relacionat amb l’esdevingut sota el seu mandat, com la sortida a Borsa de Bankia o la comercialització de les preferents.\nEn el cas Gowex han tornat a fallar els sistemes de control, que han estat incapaços d’avançar-se als esdeveniments, i el dubte està a saber si l’escàndol final és el resultat de la incompetència o de la connivència dels organismes reguladors. Ara no hi ha més alternatives que demandar judicialment. Alguna vegada algú vindrà per posar fi a aquest món ple d’ineficàcies, interessos creats i col·lusions. En aquesta ocasió, ha hagut de ser una empresa d’anàlisi novaiorquesa la que denunciï el que havia d’estar fa temps damunt de la taula de tots els analistes de la CNMV i els auditors.\nEn Arriaga Asociados ens hem proposat ajudar a tots els afectats de Gowex FONT: Flickr.com\nConscients d’aquesta situació, en Arriaga Asociados, ens hem proposat ajudar a tots els afectats de Gowex perquè creiem que si els auditors que han fallat haguessin actuat correctament i haguessin informat de la veritable situació patrimonial i financera de la companyia, la Comissió Nacional del Mercat de Valors hauria intervingut i alertat als accionistes per no invertir.\nPer això, anem a interposar una demanda col·lectiva per responsabilitat civil contra els auditors de Gowex per no actuar correctament. Si aquests haguessin informat de la veritable situació de la companyia, segurament ningú hauria comprat accions de Gowex. Informi’s de com pot recuperar els seus diners cridant-nos, sense compromís, al telèfon gratuït 900 101 775 o escrivint-nos un mail a: contacto@arriagaasociados.com\nEls nostres professionals estudiaran amb deteniment el seu cas i li informaran de totes les opcions legals que té. Si no demanda, no podrà recuperar els seus diners.


Dimecres 16 de desembre 20h Tertúlia – Sopar a Ca la Dona | Feministes per la Independència\nDimecres 16 de desembre 20h Tertúlia – Sopar a Ca la Dona\n2 Desembre 2015 by femviacat\tDeixa un comentari\nBenvolgudes, volem acabar aquest inoblidable any 2015 trobant una estona per fer balanç i agafar empenta pel 2016! L’humor no faltarà. Quan hi haurà govern?????: abans 20D, abans 9G o haurem d’esperar al març?\nCom potenciem la presència de dones en la construcció del país nou?. Procés constituent i constitució CAT…fins on ens impliquem? En quines condicions?…I tot el que surti! Hem fet molta feina! Tertuliejarem de tot plegat.\nPorta alguna cosa per compartir!. DIMECRES 16 de desembre, 20h a Ca la Dona (c/Ripoll 25 de Barcelona)\nT’apuntes? Aquí: http://goo.gl/forms/WiKUvxOM2R


Diploma Dual - Pineda\nEl Diploma dual és un programa internacional de doble titulació que ofereix la possibilitat a les nostres alumnes de cursar el Batxillerat espanyol i l’americà alhora. Per a la realització d’aquest nou programa hem signat un conveni amb “Academica Corporation”, la principal institució escolar i educativa d’Estats Units i creadora d’aquest programa.\nQuins cursos hi poden participar?\nMitjançant aquest conveni, a Pineda l’hem implementat per a les alumnes des de 3r d’ESO que ho desitgin. Així doncs, les nostres alumnes podran estar matriculades simultàniament aquí i en una High School als EUA, cursant tots dos estudis al mateix temps. Per aconseguir la titulació americana les alumnes hauran de cursar un total de 6 crèdits estatunidencs durant la seva ESO i Batxillerat.\nQuins valors i avantatges aporta el programa?\nVolem ressaltar tres objectius principals:\n• Immersió lingüística: 100% en anglès\n• Immersió tecnològica: 100% en línia, plataformes, eines, comunicacions, etc.\n• Immersió personal: en la gestió, esforç, responsabilitat, organització i maduresa de l’alumne envers l’estudi i el treball.\nPodreu trobar una informació més detallada i concreta al web oficial de “Academica Diploma Dual”:\nSi us sorgís qualsevol dubte, podeu contactar amb Cristina Bonet enviant-li un correu electrònic a c.bonet@pineda.es\nDescarga el PDF informatiu: AQUÍ


Visita guiada al Castell de Montsoriu .:|:. 1001 Experiències\n--- Triar activitat --- Visita guiada al Castell de Montsoriu\nPer garantir que disposareu de plaça per fer la visita guiada recomanem que feu la reserva amb antelació. Els preus varien en funció de l'edat o situació dels visitants\nLloc de trobada: Castell de Montsoriu\nTrucar 972 86 09 08\nWhatsApp 972 86 09 08\nLa visita guiada permet, per una banda, conèixer la història de Montsoriu, la seva estructura militar i de palau i, per l’altra, inclou aspectes més atractius per als infants com l’explicació de les llegendes que envolten Montsoriu i el seu entorn.\nDes de l'aparcament públic fins a l'entrada al castell hi ha un itinerari de 2,8 km que s'ha de fer a peu (entre 30 i 40'). Tingueu-ho present a l'hora de fer la reserva.\n*Les visites guiades habitualment es fan en català (consulteu l'horari); si desitgeu fer-la en algun altre idioma envieu un correu a info@montsoriu.cat i us informarem de les possibilitats.\nLa visita guiada al castell de Montsoriu és recomanable per a famílies amb nens i nenes a partir de cinc anys. El trajecte de 2,8 km des de l’aparcament fins a la porta del castell és assequible per a totes les edats.\nCarretera de Fogueres, s/n Arbúcies – Sant Feliu de Buixalleu, Girona\nConsultes pel 972 86 09 08\nEnviar a l´adreça info@montsoriu.cat


Ruta dels exilis – presentació – Maçanet de Cabrenys\nLa 'La ruta dels exilis' és un projecte de senyalització dels tres camins que milers de persones van emprendre el febrer del 39, però també els altres "exilis", com els dels que van haver de fer el camí a la inversa per fugir de l'ocupació nazi.\nEs tracta de tres trajectes ara senyalitzats, que milers de persones van emprendre el febrer del 1939 però que també van utilitzar a la inversa, anys més tard, aquells que fugien de l'ocupació nazi a França.\nLa Forestal, que és on comencen les tres rutes d'aquest projecte, va ser, precisament, el punt on es va establir el darrer control on els que fugien deixaven pertinences com cotxes (que acabaven estimbats o cremats) per continuar el camí a peu. Es calcula que entre finals de gener i principis de febrer de 1939, unes 350.000 persones van fugir travessant els Pirineus a través del Pertús, Portbou i altres municipis de l'Alt Empordà. Molts ho van fer per camins de muntanya com els de Maçanet. El que pretenen aquestes rutes és "retre homenatge" a totes aquestes persones que van haver de fugir, en una direcció o altra.\nPodeu trobar més informació a l'Oficina de Turisme.\nPropera ruta el dia 04 de setembre de 2021\nPrevious article\tArribada del Patge Reial Next article\tCalendari de recollida escombraries


Unheimlich Sala Àtrium, 24 de maig de 2019 [caption id="attachment_4729" align="aligncenter" width="337"] Nau Ivanow ©[/caption]\nQuatre dones passegen per un museu: visiten l’exposició i observen les obres. Però, a mesura que passen d’una sala a l’altra, el que veuen ja no són només pintures i escultures, sinó miralls del seu propi cos. Les representacions de figures femenines desperten la curiositat de les quatre dones que juguen a imitar les postures estranyes i forçades - adaptades al desig de la mirada masculina - de les protagonistes de les obres. El que havia de ser un entreteniment, un joc mimètic, es revela però com una trampa: imitar les muses dels artistes les converteix en cossos sotmesos al plaer de l’altre, en mers objectes bells per a ser contemplats.\nAquest procés de subjugació del cos femení és el que ens presenta Unheimlich, la proposta de la companyia Pelipolaca i Les Desvestides dirigida per Irene Vicente i interpretada per Belén Bouso, Núria Corominas, Rut Girona i Gal·la Sabaté. Desenvolupada en part gràcies a la beca DespertaLab, l’obra denuncia la hipocresia que permet exhibir el cos femení nu en espais públic com museus o galeries d’art, sota l’empara de la mirada estètica, però que en canvi censura les dones que decideixen fer topless a la platja o publicar una foto seva a les xarxes socials.\nL’obra es basa en el gest i entrena la mirada de l’espectador des del primer moment perquè pari atenció a cada moviment de les actrius, a cada mirada, a cada expressió del rostre. És per això que les reflexions no les trobem en boca dels personatges, sinó a través de talls de veu en off que, com si fossin l’audioguia del museu, ens descriuen la composició d’un dels quadres o en parlen de la tradició de pintar dones reclinades.\nLa paraula que dóna títol a l’obra, Unheimlich, és la que Sigmund Freud feia servir per descriure la sensació de d’inquietut i estranyesa davant de quelcom conegut: allò proper i familiar (Heim) que de cop esdevé sinistre. Els cossos de les intèrprets, coberts amb un vestit color carn per imitar la pell nua, són un dels primers exemples d’aquesta sensació. El punt culminant però és quan les actrius adopten el rol de models per als pintors, que les obliguen a contorsionar-se per al seu gaudi. La transformació gradual dels seus rostres aparentment plàcids en ganyotes de dolor o somriures forçats sota els focus vermells crea la imatge d’allò "unheimlich", que remou els espectadors i els fa qüestionar-se si són còmplices d’aquell dolor.\nD’aquesta manera, la il·luminació (Joana Serra) - els punts de llum que representen els quadres, els canvis de color de l’escena - i altres recursos sonors (Sofia Martori) - com el so ambient de les sales de l’exposició- contribueixen a crear l’atmosfera del museu, l’espai conegut que poc a poc se’ns anirà fent estrany i incòmode.\nEn poc menys d’una hora veiem com els personatges passen de ser algú amb qui et pots identificar, a maniquins i models despullats de la seva subjectivitat que, a través del seu patiment o de mirades còmplices, busquen l’empatia dels que seiem a les butaques. Així doncs, l’obra acompleix el seu objectiu. Obre els ulls al públic davant d’una problemàtica actual, la relació amb el cossos nus i la diferent percepció que en tenim depenent del context on la trobem. Un debat que afecta especialment a les dones, donant així una perspectiva de gènere a la denúncia. Una proposta molt necessària que tothom hauria de veure.\nIris Llop i Anna Molinet @Fallen_der_Welt i @Annafase_


Vadevi | L’hivern és temps de poda a la vinya | Actualitat\nL’hivern és temps de poda a la vinya\nLa vinya es prepara durant aquesta època per florir a la primavera\nperMargalida Ripoll i Ferrer 06/01/2018 11:24 | Actualitzat a 08/01/2018 09:34\nFer vi és un procés llarg, fins i tot pels vins més joves. Un procés que comença a la vinya. I sense descans perquè quan acaba torna a començar.\nSi mirem els camps en aquesta època pot semblar que a la vinya no està passant res. Semblen ceps secs mancats de vida, sense fulla, però en realitat les plantes segueixen el seu cicle.\nUn dels processos que marquen l’hivern és la poda. És quan els viticultors, malgrat el fred, s’acosten a la vinya i ja sigui a mà, planta a planta, o de forma mecànica, preparen els ceps perquè a la primavera floreixin de la millor manera.\nEn aquest reportatge explicavem al detall com és aquest procés.\nDes d’un punt de vista tradicional, la poda s’havia fet sempre de forma intuitiva. El pagès a partir de l’observació, treballava la planta i retallava més o menys i d’una determinada manera en funció de la productivitat que esperava de cada cep. I aquesta saviesa s’anava passant de generació en generació.\nPerò com en moltes altres arts, la tradició no sempre s’ha mantingut i és per això que des de fa uns anys la poda s’ensenya.\nÉs el cas, per exemple, de l’Escola de Poda de l’Innovi que mostra a viticultors i treballadors de la terra quina és la millor manera per aconseguir que la vinya produeixi allò que a cada celler interessa i com fer-ho de la millor manera.\nAixí doncs si passeu per un camp de vinya i us sembla un paisatge trist, penseu que cada un dels ceps està ple de vida latent que florirà a la primavera.\n#innovi #la poda #vinya d'hivern\nTon Rimbau Ferrer\nLamento la fotografia escollida per aquest comentari sobre la poda ja que els que treballem amb cobertura vegetal la vinya no es veu ni de bon tros tan desolada i d' una manera ho altre sempre hi ha lguna floreta almeny en la nostre zona el Penedes fins els 300 metres d' alçada del nivell del mar. Tambe ser que els de la cobertura vegetal som els minims i a dia d' avui els que hebiciden les vinyes son la majoria i aquesta fotografia seria mes representativa de la zona.


La Xina aposta per Catalunya com a mercat principal de turistes | Humbert.Cat\nLa Xina aposta per Catalunya com a mercat principal de turistes\nPosted on 14 Abril 2015 by Humbertcat\nLa Xina aposta per Catalunya com a mercat principal de turistes.\nPretén incrementar de forma substancial les 185.000 persones que viatgen anualment entre Barcelona i el seu país\nLa Xina aposta per Catalunya com a principal mercat emissor de turistes cap a aquest país asiàtic. Per això, llançarà una campanya de promoció especial per captar turistes catalans i convertir aquest territori en el principal focus emissor del sud d’Europa. En aquesta estratègia, l’Oficina Nacional de Turisme de la Xina anirà de la mà d’Air China, que ja compta amb vols des de Madrid i Barcelona a Beijing. Turisme de la Xina i Air China estaran presents aquest cap de setmana amb un stand al Saló Internacional de Turisme de Catalunya, que tindrà lloc a Fira Barcelona.\nL’Oficina Nacional de Turisme de la Xina pretén incrementar de forma substancial el nombre de catalans que trien aquest país per a les seves vacances. Segons dades oficials, un total de 185.000 persones viatgen anualment entre Barcelona i diverses ciutats de la Xina. Ara, aquests desplaçaments poden realitzar-se mitjançant els vols d’Air China.\nAir China, que és l’aerolínia de bandera del país, va inaugurar l’any passat els seus vols de Barcelona a Beijing. Des de l’1 d’abril, opera quatre vols setmanals que uneixen ambdues capitals, amb una escala tècnica a Viena, amb avions Airbus 330 i amb capacitat per 28 seients Business, 16 Premium Economy i 246 en Turista.\nUn avió de la companyia Air China\n← Cospedal admet que l’Estat ho té «difícil» per enviar l’exèrcit a Catalunya | Nació Digital\nEl Parlament homenatja els represaliats pel franquisme espanyol →


Un grup de joves repassen els senyals del PR CV 404\nUn grup de joves repassen els senyals del PR CV 404 Font de l’Omet-Clot de les Tortugues\nAquesta activitat dóna inici a la campanya Hortaneta, 2018 del consorci Joves.net. L’activitat ha consistit a repassar la ruta assenyalada per donar a conéixer aquest recorregut pel nostre terme municipal.\nFa 10 anys es va iniciar el projecte d’homologació de la senda PR CV 404. Després de 10 anys, els senyals estaven prou deteriorats i un grup de joves van proposar intervenir per millorar aquesta senda circular que recorre el terme de Picassent, pels barrancs de Don Fèlix i Ninyerola, unint la font de l’Omet, amb el Clot de les tortugues. Durant els 14 quilòmetres, els joves participants pogueren conéixer de primera mà la flora i la fauna existents als barrancs, així com els usos que el veïnat li ha donat a aquests espais al llarg del temps.\nHortaneta ja té programades diverses eixides, com ara la del pròxim 1 de juny, una ruta de senderisme a la llum de la lluna pel nostre terme municipal.


Sol·licitud de subvencions per a activitats d'utilitat o interès social\nL'Ajuntament de Súria manté obert el termini de presentació de sol·licituds per a l'atorgament de subvencions destinades a la realització d'activitats d'utilitat o interès social, o per promoure la consecució d'un fi públic, d'acord amb les previsions del Pla Estratègic de Subvencions. El termini de presentació romandrà obert fins al 31 de maig de 2018\nEl termini de presentació romandrà obert fins al 31 de maig de 2018\nLes sol·licituds podran ser presentades per associacions, entitats i persones físiques, d'acord amb els següents requeriments:\nAssociacions i entitats sense ànim de lucre, que estiguin degudament constituïdes i inscrites en el Registre d'Entitats de l'Ajuntament de Súria, i que realitzin projectes o activitats relacionades amb les bases de la convocatòria.\nPersones físiques, empadronades en el municipi, que treballin per la promoció de la cultura local o que participin en competicions esportives de caire estatal o internacional. En el cas d'associacions i entitats, les sol·licituds de subvencions s'han de presentar a través de la seu electrònica de l'Ajuntament. Pel que fa a les persones físiques, les sol·licituds es poden presentar mitjançant instància a l'Oficina d'Atenció al Ciutadà (OAC), a la planta baixa de la Casa de la Vila, en horari d'atenció al públic.\nSúria vol definir les necessitats de millora del nucli urbà per a la gent gran\nInscripció de residents estrangers per votar a les eleccions municipals fins a gener\nNou vehicle elèctric amb gran capacitat en aspirar\nEls riscos del tabac "al descobert"


Noticia UPV | La Universitat Politècnica de València ha acostat la ciència a 3.200 persones des del campus de Gandia amb el projecte Telegrafies: trencant barreres.\nLa Universitat Politècnica de València ha acostat la ciència a 3.200 persones des del campus de Gandia amb el projecte Telegrafies: trencant barreres.\nTelegrafies: trencant barreres és una iniciativa de divulgació científica, finançada per la Fundació Espanyola per a la Ciència i la Tecnologia (FECYT), que ha acostat la ciència i la innovació que es produeix a la Universitat Politècnica de València, a 3.200 persones de la Comunitat Valenciana, la majoria joves, a través d'accions presencials.\nA aquesta divulgació científica presencial s'ha unit la divulgació a través del programa de televisió Telegrafies, emès en la televisió de la Universitat Politècnica de València i en Telesafor.com (amb un públic potencial de centenars de milers de persones), i la redifusió dels continguts per mitjans 2.0, com ara el bloc de Telegrafies, el Canal Youtube del campus de Gandia de la UPV i les xarxes socials de la UPV, especialment, les del campus de Gandia.\nEn aquesta edició de Telegrafies, un dels públics objectius primordials ha sigut el de les persones amb difícil accés a la ciència: persones amb discapacitat, persones de poblacions xicotetes i apartades, persones recloses. Per a elles s'han dissenyat accions de divulgació científica en les quals aquestes persones eren les protagonistes, de manera que podien traslladar a la societat quines són les barreres que els dificulten participar en igualtat de condicions en el desenvolupament científic.\nEl projecte Telegrafies: trencant barreres ha comptat amb el suport del Vicerectorat d'Ocupació i Acció Social de la UPV i de la Fundació Isonomia de la Universitat Jaume I.\nBloc de Telegrafies


Arxius de epidèmia - Converses a Catalunya\nLa crisi de la Covid arreu del món (6): tot tranquil al front africà\nÀfrica, contagis, coronavirus, Covid-19, epidèmia\nLa possible expansió del nou coronavirus al continent africà i les seves conseqüències, com nous conflictes interns o onades migratòries, han preocupat molt. Bill Gates, president d’una fundació bolcada en…\nLa crisi del Covid-19 arreu del món (3): una oportunitat per a Taiwan ?\ncoronavirus, Covid-19, crisi, epidèmia, OMS, pandèmia, prevenció, Taiwan, Xina\nMalgrat haver estat expulsat de l’Organització Mundial de la Salut (OMS) per la pressió de la Xina, Taiwan s’ha convertit en un referent mundial de la lluita contra el coronavirus.…\nEl coronavirus destrueix també el pla Demòcrata per fer fóra a Trump\ncoronavirus, Covid-19, Donald Trump, eleccions, epidèmia, Estats Units, Joe Biden, pandèmia, primàries, Trump\nPer a molts Demòcrates, les eleccions del proper novembre eren les més importants de les últimes dècades. Però possiblement, i per la seva desesperació, el factor realment important en les…\nComunisme, europeisme, liberalisme: tres models davant el coronavirus\ncomunisme, coronavirus, Covid-19, epidèmia, Europa, europeisme, ideologia, liberalisme, Xina\nGeopolíticament parlant, l’epidèmia de Covid-19 ha posat a prova tres models majors del nostre món actual: el comunisme xinès, el europeisme i el liberalisme transnacional. Cap d’ells ha demostrat ésser…\nCoronavirus: qui pateix una crisi de confiança, la Xina o nosaltres?\ncoronavirus, epidèmia, Europa, pandèmia, Xina\nLa imatge internacional de la República Popular de la Xina ha patit una forta sotragada degut al coronavirus i la gestió del seu govern. S’ha acusat el president Xi Jinping…\nalcohol, droga, epidèmia, epidèmia de la desesperança, Estats Units, Europa, mortalitat, sobredosi, Societat, suicidis\nAl país més poderós del món, hi ha una malaltia que s’emporta més vides cada any que els accidents de circulació. Es tracta del fenòmen que els autors nord-americans Anne…\nL’impacte creixent de les crisis xineses sobre l’economia mundial\nBorsa, coronavirus, crisis, Economia, epidèmia, recessió, Wuhan, Xina\nTradicionalment, els Estats Units transmetien les malalties de la seva economia al món sencer. Fou el cas de les principals crisis econòmiques del segle XX, com el crac de Wall…


Gastronomia - 04/09/2017 - 12:49\nEl mateix plat es pot fer segons el clàssic procediment del rostit a la catalana, en cassola de terrissa\nImagen 1 de 1 - ESPATLLA DE XAI AL FORN\nUn dels clàssics més apreciats de la nostra cuina: l’espatlla —o cuixa— de xai (o bé de cabrit) al forn, un plat de festa. Es fa servir xai de llet, corder o anyell, segons la zona del país.\n2 espatlles de 900 g, aproximadament\n½ kg de patates (opcional)\nEn una plata d'anar al forn o cassola esteneu-hi la ceba tallada a tires fines o rodelles i la patata (si n’hi poseu) a rodanxes de ½ cm. Al damunt hi col·loqueu les espatlles salades i empebrades — i, si voleu, tallades en dos o més trossos— i les ruixeu amb l'oli. Feu-les rostir a poc a poc a forn mitjà (160º), i gireu-les de tant en tant, si voleu, tapades amb un paper d’ alumini (la ceba es pot cremar). Un cop la ceba sigui una mica daurada, afegiu-hi dos cullerots d'aigua. Poseu-ho de nou al forn amb dues cabeces d’alls senceres (o migpartides, o pelades) i la copa de vi, fins que les espatlles siguin cuites per dins i cruixents per la part superior, sense tapar. Traieu-les del forn i, opcionalment, coleu el suc, i desgreixeu-lo. El temps de cocció depèn del tall de la carn i de la temperatura. Un parell d’hores a forn mitjà-baix (160º-180º) és l’adequat, en general.\nServiu-ho, opcionalment, amb la salsa a part, en una salsera; es pot espessir la salsa amb farina una mica torrada o Maizena.\nHi ha qui rosteix les patates al forn a part o les fregeix —sobretot si són patates menudes o patató— però queden més gustoses rostides amb el xai.\nS’hi pot posar alguna altra herba: julivert, farigola, romaní, etc.\nSi es fa amb cuixa, el temps de cocció és una mica més llarg.\nEl mateix plat es pot fer segons el clàssic procediment del rostit a la catalana, en cassola de terrissa.\nUna variant realment exquisida, també pròpia de l’Urgell és l’espatlla cargolada i lligada; l’espatlla es desossa abans i es lliga amb fil d’empalomar. La podeu servir amb albergínies arrebossades.


L'Ajuntament de Reus impulsa la primera campanya de tardor de promoció comercial | Reusdigital.cat diari de Reus. Notícies i actualitat del Camp de Tarragona\nL'Ajuntament de Reus impulsa la primera campanya de tardor de promoció comercial\nEl govern defensa que està treballant en la implantació de la targeta de ciutat\n03 de Setembre de 2015, per Enrique Canovaca\nMontserrat Caelles, amb el cartell de la campanya promocional, al carrer de Monterols\nL'agència Reus Promoció iniciarà el proper dilluns, 7 de setembre, la primera campanya de tardor de promoció comercial que es fa a la ciutat, segons ha explicat la regidora de Comerç i Promoció de Ciutat, Montserrat Caelles. Els 16.000 euros que destinarà el govern, sota el lema 'M'agrada el comerç de Reus' formen part del pla estratègic definit pel Parc Tecnològic i Científic de Turisme de la URV davant l'arribada de la Fira Centre Comercial. De fet, els diners que s'hi destinen formen part de la bossa d'impostos que recaptaran les arques municipals de Metrovacesa, un cop s'obri l'espai al novembre.\n"La campanya consisteix en un joc comunicatiu d'uns personatges que es fan fotografies en llocs que agraden amb el mòbil", ha explicat Caelles, qui ha subratllat la importància de tenir una bona difusió en les xarxes socials -d'aquí el lema 'M'agrada', en una picada d'ull- i a la resta de mitjans de difusió, ja siguin escrits, audiovisuals, digitals o en format físic. Des del govern municipal s'aposta per un perfil de consumidor "exigent i modern que vol serveis de qualitat". La promoció comunicativa durarà dues setmanes, fins el 20 de setembre.\nCaelles vol implantar la targeta de ciutat quan tingui una bona aplicació\nLa regidora de Comerç i Promoció de Ciutat, Montserrat Caelles, s'ha referit a les crítiques llençades pel president de la Unió de Botiguers, Ernest Juncosa, respecte la implantació de la targeta de ciutat, una iniciativa que està fixada en el pressupost de 2015 i que encara no ha vist la llum. Caelles ha reconegut que pot ser "ha faltat comunicació", però ha subratllat que manté "un esperit col·laborador" i que el govern "està treballant" en la seva implantació.\n"Volem invertir recursos i que quan s'implanti es faci bé", ha continuat la regidora. Per això, segons ella, encara la targeta no és una realitat. "L'objectiu és que fidelitzi el client de Reus i de fora i que englobi totes les entitats de la ciutat, ja siguin comercials, culturals o d'esports", ha explicat Caelles.\nLa regidora també s'ha referit a la futura implantació de la Fira Centre Comercial i a la possibilitat que alguna de les grans marques que hi seran, tanquin la seva botiga al nucli històric. "A hores d'ara no tenim cap informació al respecte però si alguna empresa tanqués les seves portes per això tenim el pla estratègic amb la URV, per traçar un pla alternatiu", ha remarcat Caelles, qui no creu, això sí, que aquesta possibilitat es doni.\n3El PP exigirà al plenari que es pengin les banderes a l'Ajuntament de Reus\n4Prorrogada l'exposició 'Fotografia Niepce. 100 anys d'història'\n5El PSC de Reus presenta un paquet d'esmenes als pressupostos de l'Estat\nElh Robert 03 de Setembre de 2015\nDoncs això de la tarjeta ciutat ja fa temps que s'arrastra i sembla que no es farà mai... i ara es gasten 16.000 eurus en una campanya publicitària... això es llençar els diners.\nSans 03 de Setembre de 2015\nEl problema es que hem tingut l'estiu més fluix de vendes estivals dels darrers anys i ara fan un cartellet que no se sap on es penjará, ni que faran amb ell. Mentrestant els carrers bruts, graffitis... Per cert jo vaig assistir a la presentació de la targeta de la ciutat, cosa que hem va semblar força interessant i se que l'ajuntament ho va aturar expresament i ara la Caelles diu que ho tenen previst? No s'aclaren i mentrestant Metrovacesa a punt per arrasar el poc comerç tradicional de la ciutat.


Andorra Cultura | Andorra | The NaturExplorer\nTARIFA BASE (guia + vehicle)\n38€/pers. o mínim de 150€ per mig dia\n50€/pers. o mínim de 250€ per dia complet\nRecollida i tornada a l'hotel amb el nostre vehicle (max 8 places)\nGuia turístic acompanyant\nDurada : de 3h a 4h (mig dia), de 7h a 8h (dia complet)\nEntrades : no incluides (entrada museus 5€, Espai Columba 7€)\nTot l'any (menys dilluns i diumenges tarda per els museus)\nRecorreguts a peu segons meteo\nPATRIMONI CULTURAL NATURAL\nSt Romà de les Bons\nMuseu Casa Cristo\nMuseu Casa Plandolit\nEspai Columba - mapping\nMUSEUS & MONUMENTS\nMuseu de la electricitat\nMuseu del automòvil\nMuseu de la motocicleta\nCamí de la electricitat\nEsculli les visites del seu interés o contacti'ns, els oferirem un recorregut al seu gust\nPer planificar la ruta, posis en contacte amb el nostre equip. Definirem el tour el més adaptat a les característiques del grup. Tarifes de grup, horaris, àpats i combinacions.\nLa visita de el centre museístic Espai Columba es fa conjuntament amb la de l'església de Santa Coloma, situada a pocs metres, on podràs gaudir de la valor d'un conjunt arquitectònic romànic i de el vídeo mapping les pintures murals romàniques en el seu emplaçament original. La projecció, de sis minuts de durada, t'ofereix l'oportunitat de contemplar la creació de la pintura completa des de l'inici. Un viatge a el segle XII sense moure't de el lloc!\nRecinte històric de les Bons\nEstà format per l'església de Sant Romà, una antiga torre de defensa, dos colomers i un dipòsit d'aigua excavat a la roca. Aquest interessant conjunt ens trasllada a l'època medieval d'Andorra, destaca l'església de Sant Romà, datada al segle XII, que acull una reproducció de les pintures romàniques de el Mestre de Santa Coloma.\nCasc antic del Tremat - Museu Casa Cristo\nÉs un clar exemple de la manera de viure d'una casa humil andorrana de finals de segle XIX i primera meitat de segle XX. Tot un exemple de les dures condicions de vida a la muntanya dels camperols sense terres. Recorrerem els estrets carrers de l'Tremat.\nitinerari natural explicatiu de la indústria de l'ferro entre els s.XVII i XIX. El recorregut, que discorre entre prats a costat del riu, té diverses escultures, panells explicatius i àrees de pícnic.\nLa Farga Rossell ens mostrarà, mitjançant un audiovisual, com es produeix el procés de transformació de l'mineral de ferro, en els s.XIX i XX. A l'acabar la visita, també veurem el funcionament de l'martinet propulsat per aigua i com es produïen antigament els lingots, tot amb eines d'època\nEs tracta d'l'únic exemple de casa senyorial a Andorra que ha arribat intacta fins als nostres dies. La visita ens trasllada a l'Andorra dels segles XIX i XX, i ens permetrà observar múltiples objectes únics i exclusius d'aquesta família, l'única amb títol nobiliari al Principat, en una època en què els luxes i les comoditats no existien en Andorra.\nEl nou Santuari de Meritxell intenta integrar-se en la naturalesa per crear un paisatge cultural i alhora, impactar visualment a l'espectador. El Santuari de Meritxell té un significat religiós molt profund, sent la seu de la religiositat andorrana. Alhora es presenta com un dels exponents més representatius de l'arquitectura d'Andorra de la fi de el segle XX.\nCasa de la Vall - Casc antic d'Andorra la Vella\nLa Casa de la Vall és l'antiga seu de Consell General (parlament d'Andorra) i està situada al barri antic d'Andorra la Vella. Es tracta d'un edifici de 1580. Originàriament, la casa estava destinada a ús particular dels seus propietaris i va ser adquirida l'any 1702 pel Consell General.\nLa visita a la Casa Rull de Sispony, a la Massana, ens trasllada a l'Andorra de la s. XIX i principis del s. XX. Ens acosta a la manera de viure d'una família de pagesos amb terres, en una època en què el conreu de la terra i l'explotació ramadera eren la base econòmica de la societat rural andorrana. La Casa Rull va ser una de les cases més importants de la parròquia de la Massana.\nCO2 compensat membre WWF\nNATURA CULTURA ANDORRA 4X4 NATURE CULTURE ANDORRE


MónTerrassa | Ajuntament i organització acorden mesures de seguretat i benestar dels animals dels 3 Tombs | Societat\nAjuntament i organització acorden mesures de seguretat i benestar dels animals dels 3 Tombs\nLes entitats i el Consistori volen garantir una festa popular, patrimonial, històrica i respectuosa\nper Redacció dimecres, 12 de febrer 2020 - 18:14h\nEls Tres Tombs | CRISTOBAL CASTRO\nAquest cap de setmana la ciutat de Terrassa acollirà la tradicional Festa dels Tres Tombs, organitzada per l’Associació de Sant Antoni Abat de Terrassa. Una de les activitats més conegudes d’aquesta festivitat és la passada que el diumenge realitzaran cavalls i carruatges pels carrers de la ciutat, en homenatge al patró dels animals domèstics i dels traginers.\nPel que fa als detalls d’aquesta desfilada, des de l’Ajuntament de Terrassa, l’associació d’Amics de Sant Antoni Abat de Terrassa i la Federació Catalana dels Tres Tombs, s’ha treballat en diferents mesures perquè a la passada es garanteixi el benestar animal. En aquest sentit, aquesta setmana el regidor de Benestar Animal de l’Ajuntament de Terrassa, Noel Duque, s’ha reunit amb Andreu Bernadàs i Adolf Bargués, president i vicepresident primer de la Federació Catalana dels Tres Tombs; així com amb Quim Riera, president dels Amics de Sant Antoni Abat de Terrassa, i han acordat conjuntament la voluntat de garantir una passada aquest diumenge a la ciutat sense que cap animal pateixi, i on es compleixin una sèrie de mesures que l'Ajuntament sumarà a les que realitza ja l'organització, com l’aplicació del Reglament i Protocol propi de la Federació.\nAquest protocol, entre d’altres, inclou el control de les cartilles d’origen dels animals; el control veterinari a l’inici i al final de la passada; la inspecció dels vehicles de transport; i l’aplicació de la normativa municipal pactada per l’acte. Per a la desfilada d’aquest diumenge, a més, l’Ajuntament de Terrassa preveu incorporar dos veterinaris més a la festa per a garantir la salut dels animals. També s'ha acordat de manera consensuada la possibilitat que la Policia Municipal pugui fer controls d’alcoholèmia als genets participants, una proposta de la pròpia entitat organitzadora, que ja s'aplica en altres municipis de Catalunya, amb l’objectiu de contribuir a garantir la seguretat d’animals i persones.\nAixí mateix, es realitzarà una gravació a tres cavalls participants, escollits pels veterinaris, per poder fer seguiment del seu estat. Amb aquestes mesures, tant l’organització de la festivitat com l’Ajuntament volen transmetre a tota la ciutadania el compromís, l’esforç i el treball per garantir tant el benestar dels animals, com per mantenir una festa popular, patrimonial i històrica a la ciutat.


Ací no hi ha ningú - No dual\nHi ha patiment, però ningú que patisca. El somni i el patiment es deriven de la creença de que ací hi ha una persona. Però això no és així. l'únic que hi ha es patiment, només existeix sensació, però a ningú a qui li estiga ocorrent. Només l'aparent presència de la vida, només imatges, sons i olors, però absolutament ningú enmig de tot això. Només una absència que, paradoxalment, és la més absoluta de les presencies. És ningú jugant a ser-ho tot.\nEls pensaments estan allí, però no hi ha ningú que els pense.\nHi ha una cadira, però ningú assegut en ella.\nNo hi ha ningú, ací, que estiga respirant. No hi ha ningú que estiga veient, ni ningú que estiga escoltant. La respiració ocorre per si sola. L'habitació, el llibre i les paraules escrites de la pàgina senzillament apareixen. S'obrin els ulls i apareixen. Els sons senzillament succeeixen.\n"Estic respirant. Estic veient. Estic escoltant" -eixa és la història.\nAbans de la història no hi ha absolutament res. Abans de la història "jo soc una persona, assegut en una cadira i llegint un llibre" no hi ha cap persona, cadira ni llibre. Abans de la història del "jo" no hi ha res ni ningú que ho sàpiga. Abans del "jo" no hi ha ací res ni ningú que ho sàpiga. Abans del "jo" no podem dir absolutament res al respecte. L'únic que hi ha és el misteri. I inclòs això tampoc és cert.\nD'eixe misteri brota el "jo". I, en el moment en que apareix un "jo", apareix també alguna cosa anomenada "món". Abans d'eixa contracció, no obstant això, no hi ha món. El món emergeix en el mateix instant en que ho fa el "jo". Expansió i contracció. Creació i destrucció. Eixe és el batec del cosmos.\nText extret i traduït del llibre: Una ausencia muy presente (Kairós, 2009) de Jeff Foster\nPublicat el 14 Juliol, 2019 14 Juliol, 2019 Autor Vicent Navalón PardoCategories Advaita, Llibres, No dualitatEtiquetes Absència, Jeff Foster, no dualitat\nArticle anterior:HSIN-HSIN-MING: Poema de la Confianza en la Mente Pura\nArticle següent:Enfront a la mar “oceana”


Montcada Solidària fa una crida a participar a la manifestació 'Volem acollir' d'aquest dissabte - La Veu - Societat\nMontcada Solidària fa una crida a participar a la manifestació 'Volem acollir' d'aquest dissabte\nRafa Ruiz, Marc Ruiz i Daimi Pérez, durant la presentació del devedè del Concert de la Vergonya.\nEls organitzadors demanen als assistents que hi vagin vestits de blau formant un gran marea humana que arribarà fins al mar\nMontcada Solidària ha fet una crida als veïns i veïnes de Montcada i Reixac perquè participin a la manifestació que ha convocat demà a Barcelona el moviment ‘Casa nostra és casa vostra’. Serà la mobilització més gran d’Europa per exigir un canvi global de les polítiques de fronteres i de refugi. La marxa insta el govern espanyol a complir la legalitat internacional i els compromisos d’acollida i apel·la les institucions catalanes a donar una resposta clara i contundent a la crisi del refugiats que viu Europa. L'entitat local convoca la ciutadania a participar de forma col·lectiva a la mobilització i proposa com a punts de sortida les estacions de tren de Santa Maria (14.58h), Montcada-Manresa (15.01h) i Montcada-Bifurcació (15.04h).\nLa manifestació Volem Acollir sortirà de la plaça Urquianona dissabte a les 16 h i anirà fins al passeig Marítim, a l’altura del parc de la Barceloneta. Els participants duran el seu clam fins al Mediterrani, on l’any passat van morir més de 5.000 persones a causa de les polítiques de fronteres de la Unió Europea. La manifestació vol ser una gran marea blava i, per això, l’organització demana als assistents que hi vagin vestits de blau, amb cartells de color blau, o amb les banderoles blaves de Casa nostra, casa vostra, que es poden aconseguir a la mateixa manifestació. El lema de la protesta serà “Prou excuses! Acollim ara!”, que estarà escrit a la pancarta que obrirà la marxa, que durà un grup de persones refugiades i migrants. Al darrere, una altra pancarta amb l’eslògan “No més morts. Obrim fronteres!” obrirà un bloc d’organitzacions socials que treballen migració i refugi. I el tercer bloc aplegarà entitats de la societat civil, amb la pancarta “Catalunya, terra d’acollida”.\nMontcada Solidària i la Unió Musical Montcada van presentar ahir a l’Abi el doble cedè i devedè del 'Concert de la Vergonya' celebrat el juny passat a la Sala Luz de Gas de Barcelona, la recaptació del qual es destinarà a l’ong Pro Activa Open Arms. L'acte va ser presentat per Rafa Ruiz, de l'UMM; Marc Ruiz, un dels promotors del devedè, i Daimí Pérez, de Montcada Solidària. Al concert actuar artistes de la talla de Quico Pi de la Serra, Suitcase Brothers, Big Dani Pérez o Mònica Green. La gravació es pot adquirir per 22 euros a la pàgina web del concert, així com a la Cocteleria Milano de Barcelona.


Aprovació del Pla Director de l'IDEC-Universitat Pompeu Fabra | UPF - BSM\nAprovació del Pla Director de l'IDEC-Universitat Pompeu Fabra\nEl Consell Rector de l?IDEC-Universitat Pompeu Fabra va aprovar el dia 18 de juny el pla Director de l?IDEC pel període 2007-2012. El pla és el resultat d?un procés de debat iniciat fa un any en el qual hi han intervingut els representants empresarials i acadèmics que formen part dels òrgans de govern de l?IDEC-Universitat Pompeu Fabra, així com l?equip de direcció, directors de programes i antics alumnes de la institució. També hi ha pres part un nombre significatiu de dirigents empresarials i sindicals i alguns responsables d?universitats i d?escoles de negocis nacionals i internacionals. En conjunt es van realitzar 57 entrevistes personals i es van rebre comunicacions de 25 líders d?opinió.\nA partir d?una anàlisi de les tendències actuals en el sector de la formació orientada a l?empresa i als professionals es va establir un quadre DAFO i es va definir la missió i visió de l?IDEC.\nMissió: l?IDEC és un nexe de la Universitat Pompeu Fabra amb la societat, com a instrument de relació amb el món empresarial, els professionals i la societat en els àmbits de l?alta especialització, l?actualització de coneixements i el reciclatge professional.\nEn línia amb els objectius propis de la UPF, com a universitat pública, en la docència i la recerca, l?IDEC ofereix serveis de formació al llarg de la vida d?acord amb les necessitats socials, en la forma, en el lloc i en el moment que es requereixin.\nVisió: l?IDEC orienta la oferta formativa a la demanda especialitzada en àmbits de coneixement d?excel·lència a nivell nacional i internacional. L?IDEC es proposa assolir una posició de lideratge en el mercat de la formació contínua i de postgrau, amb aliances estratègiques amb agents referents dels àmbits de la formació i de l?empresa.\nEl pla aprovat s?estructura en quatre grans estratègies (producte, internacionalització, aliances i institució) i estableix, per a cada una d?elles, un objectiu general i altres d?específics. Igualment el pla ha de permetre a l?IDEC dotar-se dels instruments de planificació i gestió necessaris per afrontar la nova etapa dins l?Espai Europeu d?Ensenyament Superior.


aura wear nyc és la nova empresa que diu a la gent què cal portar en funció de la seva aura - Història\nAura Wear NYC és la nova empresa que diu a la gent què s’ha de basar en la seva aura\nSusanna Merrick-Klinkbeil utilitza les propietats curatives del color per ajudar a la gent a vestir-se més en la línia dels seus.\n“Crec que tots tenim energia innata. Així que això és energia psíquica ”, m’explica Susanna Merrick-Klinkbeil, la fundadora d’Aura Wear, Nova York, de Brooklyn. 'També tinc més receptors als ulls i veig l'energia física que surt del teu cos'. Va ser al juliol del 2018 que Merrick-Klinkbeil, que veia els colors des de petita, va decidir fusionar el seu interès per les lectures d'aura amb la seva passió per l'estil de moda, creant un negoci que des de llavors va aconseguir seriosos. Una setmana abans de conèixer-me, estava a Los Angeles filmant una sèrie de vídeos amb Goop.\nQuan Merrick-Kinkbeil era un nen, va començar a veure orbes estranyes i inexplicables. Però amb un pare que era ministre i una mare que tenia els seus propis regals intuïtius i profètics, els seus pares no s’ho pensaven gaire. L’estilista diu: ‘La meva mare sempre sabria i preveuria quan anaven a passar les coses. Sempre va tenir sentiments al voltant de la gent i va predir algunes coses importants de la nostra família i d’alguns dels nostres amics. Si bé el seu pare no es pensava massa en els seus regals, deia: “Ah, és normal. Jesús tenia una aura '. Aleshores, durant els seus anys universitaris, Merrick-Klinkbeil va donar lectures d'aura per a la diversió i, per a la seva sorpresa, la gent va trobar realment útil. A partir d’aquí va començar a explorar l’obra d’Edgar Cayce, un dels clarividents més famosos del segle XX.\nMés tard, mentre treballava a una església quan tenia principis dels anys vint, algú li va donar una lectura que va canviar el seu món sencer. 'Sabien totes aquestes coses sobre mi', recorda l'estilista. D'una banda, es va sentir animada a aprofitar els regals, però Merrick-Klinkbeil admet que també es va quedar lliure perquè també va agafar coses més fosques, inclòs el sentit que la seva amiga perdria el nadó. Llavors, es va dirigir a la seva pastora que li va dir: 'Susanna, el vostre regal és un alè. No us ho penseu com una cosa fosca. Utilitzeu això per ajudar les dones específicament ”.\nMerrick-Klinkbeil va provar-se de la mà d’actuació i també va dedicar un temps a treballar a la indústria de la moda, fent treballs editorials i entrant en estil personal amb algunes de les persones que va conèixer a través de la performance. 'Vaig trobar que quan m'assegués amb clients que no estaven connectats o alineats amb ells mateixos, odiaven el seu armari, no volien jugar amb res. No els agradava res. Odiaven els seus cossos ”. Tot i això, quan va treballar amb clients que tenien grans canvis de vida i es van sentir empoderades, va comprovar que els encantaven els seus armaris.\nMerrick-Klinkbeil estava pensant en com podria ajudar la gent i va decidir unir les seves dues sessions de disseny i estil d'estil. Es va adonar que podia utilitzar la seva visió, així com les propietats curatives del color i la nostra relació amb el que portem com a manera de que la gent busqui una realització més profunda. 'Es tractava només de connectar els punts i tan aviat com es va unir, la gent va respondre positivament i em va permetre seguir endavant', explica. Des que va llançar Aura Wear NYC, Merrick-Klinkbeil ha vingut a guanyar la idea que vestir-se segons l’aura és un acte d’autocura i és exactament el que va sentir la meva sessió amb ella.\nEn entrar a casa meva, l’energia de Merrick-Klinkbeil va sentir immediatament una càlida i acollidora, la seva personalitat burbuja i entusiasta. 'La seva aura innata és principalment magenta amb una mica de verd, però la seva aura dinàmica és majoritàriament de color groc i morat', em diu Merrick-Klinkbeil, mostrant-me el full amb un cercle que ha estat omplint amb retoladors de colors des que va caminar. a la meva porta. 'Estilísticament una persona amb energia magenta és molt expressiva, per la qual cosa el teu armari és divertir-se i portar estampats i roba abstracta que són com peces d'art que realment et porten alegria'.\nHan passat uns 30 minuts i ja sent que Merrick-Klinkbeil m'aconsegueix, tant la meva personalitat i el meu estil. 'Magenta és també l'energia a la qual es fa referència com a país', diu Merrick-Klinkbeil, que em consta que està en línia amb l'augment de la roba rosa calenta durant aquest últim mes de moda.\nA més, ella em demostra que a la meva gràfica surt una energia groga que representa tant la longevitat com l’ansietat. En el meu cas, diu, l’energia groga parla de la intensa ansietat que he estat sentant recentment. 'La millor manera de nodrir l'energia groga quan estàs estressat és amb coses físiques, com anar a passejar i fer classes d'entrenament', diu Merrick-Klinkbeil, que explica que els rituals i les rutines poden ajudar-te. També hi ha alguns colors verds i morats. El verd sembla representar la pressió que sovint sento per seguir un camí tradicional. Si bé el morat és un altre color, com el groc, vol que introdueixi més coses a la meva vida. Històricament, Merrick-Klinkbeil assegura que el morat ha estat lligat a les royals i és el color dels visionaris. I tot i que no sóc la major aficionada a la tonalitat, recomana pintar-me les ungles d’un color morat, portar una joia morada, o fins i tot esquitxar-se per una de les bosses de brillant morada de Susan Alexandra.\nMerrick-Klinkbeil va llegir ràpidament el meu tarot, connectant les cartes amb la meva lectura d'aura i després vam entrar a la meva habitació, fent un seguiment del meu espai molt desordenat. Ella em diu que tragués alguns dels meus articles més elegants i comencem a passar pels meus calaixos junts amb dues aparences: una, una jaqueta de capçalera combinada amb una dessuadora de color groc vintage amb la cara d’un gos al damunt, mentre que l’altra incorpora un groc. jaqueta acolchada i pantalons vintage amb estampat de quadres en blanc i negre. Enmig d’un munt de roba a la meva cadira, trobem una bossa acolchada de Farradas Knits que és de color blanc i morat i té un rostre somrient, que afegeix un toc de juguesca als vestits. Ambdues mirades semblen parlar de la meva estètica artística i de la manera en què m'encanta posar-me en un vestit.\nPocs dies després de la sessió, Merrick-Klinkbeil m’envia dues taules d’humor que pensen que s’adaptarien a la meva aura: una amb articles magenta i l’altra formada per violetes. Haig de reconèixer que aquests no són els meus colors propis, però després de passar pel procés Aura Wear, sens dubte tinc una nova estima per ells. I, tot i que això era diferent a qualsevol altra sessió d’estilisme que he tingut, sens dubte he après moltes coses sobre les aures i què ens poden dir de nosaltres mateixos i la nostra relació amb la roba que, com creu Merrick-Klinkbeil, “mereix un enfocament atent i més proper. mira '.\nSi bé l’estil d’una persona pot evolucionar contínuament, Merrick-Klinkbeil creu que vestir-se segons l’aura pot permetre que l’energia innata d’algú brilli realment i també la pugui ajudar a anomenar energies específiques, ja sigui que s’alenteixi (blau) o que es mantingui en el seu poder (violeta. ). Això, creu, ens permet “connectar-nos als nostres valors i mostrar al món què volem que sàpiga sobre nosaltres”. I mentre que acaba de començar per aquest camí, és l'esperança de Merrick-Klinkbeil que pugui portar el seu regal a molts llocs i ensenyar a la gent mitjançant la seva pràctica que 'no manifestareu res si no esteu sent certs i honreu els vostres valors. '.\nUlleres Smart Buy\nRetrosuperfutura: Tema a la bruma de porpra\nCompreu ara $ 171 Vestimenta\nCèrcols Leigh Miller - Lavedar\nCompra ara 219 dòlars Vestimenta\nSuzanne Rae Maryjane - Lavendar\nCompra ara 510 dòlars


Les Biblioteques Municipals es submergeixen en el Mes del Llibre amb un variat programa d’activitats – Ajuntament de Burjassot\nLes Biblioteques Municipals es submergeixen en el Mes del Llibre amb un variat programa d’activitats\nEl mes més lector de l’any, abril, va a oferir a les usuàries i els usuaris de les Biblioteques Municipals de Burjassot i a tots els veïns un ampli programa d’activitats per a totes les edats. Un gran ventall d’actes que van a tenir el teatre, els autors clàssics, les presentacions de llibres i la celebració del Dia Internacional del Llibre Infantil i Juvenil, el 2 d’abril i del propi Dia Mundial del Llibre, el 23 d’abril, com a fils conductors de les accions del mes.\nL’equip de Biblioteques ha programat la primera activitat el dimarts 4 d’abril a les 18 hores sota el títol “Geo, contes de tota la vida” que serà realitzada José Francisco Valls Zapata, pare d’un dels usuaris de la Biblioteca Infantil. José Francisco, al costat de la tècnic de la biblioteca, introduirà als quatre grans escriptors de contes clàssics infantils i juvenils i a alguns personatges dels seus contes a més d’uns altres com “personatges sorpresa”, als quals hauran de localitzar els participants en l’activitat. Amb tot el que descobrisquen i les diferents peces dels contes, es realitzarà un mural en el qual es col·locarà als escriptors i els seus personatges, que aniran coneixent al llarg de les activitats del mes.\nEn un mes tan especial, en aquesta cas de la mà de Rebombori Cultural, no podia faltar tampoc la vesprada de contcontes que omplirà de fantasia el Saló d’Actes de la Casa de Cultura el divendres 7 d’abril a les 18 hores. “Els Contes del món” mostraran històries ambientades en els cinc continents, protagonitzades per xiquetes i xiquets de diferents ètnies i realitats culturals. Aquesta mateixa vesprada, però a les 19 hores, la Sala d’Audiovisuals acollirà la presentació del llibre de Fernando Morala Salamanca, “Destilando la vida I: La Vida hecha palabras”.\nEls germans Grimm arribaran a la Biblioteca Infantil el 10 d’abril a les 18 hores amb l’animació en valencià Germans Grimm i el conte dels set cabretes i el llop amb el qual, la tècnic responsable de l’activitat presentarà la creació literària dels autors d’una manera dinàmica i divertida para, una vegada finalitzada aquesta primera part, passar a l’elaboració de les fitxes de comprensió lectora i a la pintura de les il·lustracions del conte, en el cas dels més menuts. Un dia més tard, el dimarts 11 d’abril, la Pasqua inundarà la Biblioteca Infantil amb el taller artístic “El conill de Pasqua és…un marcapàgines” que, també a les 18 hores començarà a desenvolupar-se en el citat espai municipal.\nSubmergits ja de ple en les activitats del mes, el dimarts 18 d’abril a les 18 hores tindrà lloc un programa especial a Burjassot Ràdio de “Los peques en la radio” i un altre de “La Biblio”, amb motiu de la celebració del Dia Mundial del Llibre. En el mateix es parlarà de llibres, literatura, els gèneres més demandats en les biblioteques…en definitiva, de cultura lectora. L’endemà, dimecres 19 d’abril, seran Hans Christian Andersen i els seus contes els protagonistes de l’activitat d’animació lectora, a les 18 hores en la Biblioteca Infantil.\nSamaniego i el seu conte La Cigarra i la Formiga arribaran a la Biblioteca Infantil el dilluns 24 d’abril a les 18 hores en una activitat de lectura en veu alta i en valencià. En la mateixa, a més de llegir diferents passatges del llibre, i ja en la part artística, s’utilitzarà la tècnica de la papiroflexia perquè els participants aprenguen a fer figures amb el paper.\nEn la recta final de les activitats del mes, el dimecres 26 d’abril a les 19 hores, arribarà al Centre Cultural Tívoli la representació, adaptada pel Grup de Teatre Les Sitges de Burjassot, baix la direcció d’Amparo Pastor, de “La Celestina” i el dijous dia 27 a les 17:30 hores, tindrà lloc una nova sessió del Mercat del Bescanvi, en la Casa de Cultura.\nEl mes d’activitats es tancarà amb la presentació del llibre de José Antonio Vidal Castany, “La Espanya del maqui”, el dijous 27 d’abril a les 19 hores en la Sala d’Audiovisuals de la Casa de Cultura. L’acte tindrà com a presentadora a María García-Lliberós Sánchez-Robles, llicenciada en Ciències Econòmiques i en Ciències Polítiques i Sociologia per les Universitats de València i Madrid, que va ser directora general de Mitjans de comunicació Social de la Generalitat Valenciana, directora del Centre Regional de TVE a València, i delegada de RTVE a la Comunitat Valenciana.\nA més de totes les activitats programades per a aquest gran Mes del Llibre, la Biblioteca Infantil rebrà aquest mes la visita de l’alumnat de l’Escoleta Ratolins, el 20 d’abril, i del Patronat Juan XXIII, els dies 26 i 27 d’abril. En aquest últim cas, els alumnes també visitaran Burjassot Ràdio.\nimcjb, Cultura, llibres, biblioteques municipals, Biblioteca Adults, Mes del Llibre


El PSC denuncia el mal estat de parcs i jardins de la ciutat de Lleida\nExigeixen a l’equip de govern municipal destinar les inversions necessàries per restaurar els elements danyats\nper Eva Ayza / ACN 13/09/2021 20:45h\nEl regidor del grup municipal socialista a la Paeria, Joan Queralt, ha denunciat aquest dilluns el mal estat en què es troben parcs i jardins de la ciutat de Lleida a causa de la falta de manteniment.\nJoan Queralt ha posat com a exemple les deficiències als jardins de Jaume Magre i la Plaça Victorina Vila, així com a la passarel·la del Call Jueu, a la Cuirassa, i a la zona de Copa d’Or. Per aquest motiu, el representant del grup municipal socialista exigeix a l’equip de govern municipal destinar les inversions necessàries per restaurar els elements danyats i elaborar un pla de manteniment del patrimoni de la ciutat de Lleida.\nEl PSC denuncia el mal estat de parcs i jardins de la ciutat de Lleida | LleidaDiari.cat\nEs reben queixes constants\nJoan Queralt ha expressat que «són constants les queixes que rebem de les veïnes i dels veïns de tots els punts de la ciutat, que parlen d’una deixadesa generalitzada» i ha lamentat que «no es posi remei a les contínues peticions que arriben per dur a terme les inversions necessàries per a la preservació dels carrers i del patrimoni».\nEl regidor del grup municipal socialista, que ha recordat les problemàtiques en quant a la falta d’il·luminació en diferents punts de la ciutat com a la Mariola i Cappont i la presència de plagues d’animals, exigeix a l’equip de govern municipal d’ERC i Junts, «que actuï de manera decidida i deixi de mirar cap a un altre costat».\n«Tenim la ciutat de Lleida abandonada i deixada mentre l’equip de govern municipal s’ha quedat de braços creuats», ha afirmat Joan Queralt, que s’ha preguntat si l’equip de govern municipal està invertint els diners suficients en matèria de neteja i il·luminació i de preservació del patrimoni.\nDeixa't captivar de nou per l'oferta turística de Lleida i el Pirineu, ara, a la tardor


Sota l’epígraf de “procés de selecció”, el Departament de Recursos Humans de TVC publica al nostre portal corporatiu els anuncis per cobrir llocs de comandament o "d'especial dedicació", que en algun cas ja circula que estan adjudicats. El fet que aquests “concursos” apareguin en el mateix espai on es convoquen la resta de concursos de provisió de vacants regulats pel conveni provoca confusió entre la plantilla.\nEl conveni col·lectiu de TVC inclou el nivell retributiu H de llocs de “comandament o especial responsabilitat”, que són de lliure designació i on el nivell retributiu el fixa unilateralment la direcció. Res a veure amb tot el procés que se segueix en els nivells de la A a la G, on els representants dels treballadors formen part del tribunal corresponent.\nPerò l’any 2018, un informe de la Sindicatura de Comptes de Catalunya informava la CCMA, SA que la provisió de vacants dels llocs de nivell H també havia de garantir, com en la resta de categories del conveni de TVC, “els principis d’igualtat, mèrit i capacitat”. I la mateixa Sindicatura de Comptes instava la CCMA a fixar un procediment específic per a la provisió d'aquests llocs que garantís els principis esmentats.\nTot i les al·legacions contràries presentades inicialment, la CCMA va acabar creant un procediment específic per a la provisió d’aquests llocs de treball de nivell H, del qual incomprensiblement exclouen els directors i sotsdirectors de programa, dient que són encàrrecs puntuals. Segons aquest protocol, la direcció de l’àrea o el cap de departament corresponent i el cap de selecció de Recursos Humans són les úniques dues persones que estableixen els requisits, valoren les candidatures i seleccionen el candidat que consideren idoni. Els representants dels treballadors només tenen dret a ser informats dels candidats presentats i seleccionats, i dels motius que han portat a la designació final.\nEl nombre de llocs de treball nivell H a TVC s’ha anat incrementant aquestes darrers anys (uns 200), sense una raó prou ben explicada, més enllà l’eludir els processos habituals de provisió que preveu el nostre conveni. Perquè va ser el mateix departament de RH el que unilateralment va traslladar alguns llocs de treball al nivell H, com els corresponsals a l'estranger o els conductors dels TNs més grans.\nConsiderem que el procés de selecció ad-hoc de la CCMA segueix sense complir els principis d’igualtat, mèrit i capacitat que requeria el Síndic de Comptes. Tenim clar que la provisió d’aquests llocs de treball s’hauria de basar en uns criteris estrictament professionals i en un procés transparent. Perquè en un mitjà públic, la “discrecionalitat” i les opinions personals i subjectives dels caps de torn no haurien de tenir cabuda.\nDes de fa temps, els treballadors desconfiem d’aquests “processos de selecció” perquè sovint el desenllaç del procés s’intueix ja abans d’iniciar-se. I és que sovint del contingut dels requisits i dels aspectes poc objectivables a valorar s’infereix fàcilment l’elecció. Tenim alguns exemples recents, i per citar-ne un: l’aparició com a “criteri” sense precedents d’un valor tan subjectiu com la “notorietat”, per sobre de les capacitats objectives dels candidats.\nAquesta “discrecionalitat” en què aspectes objectivables com la formació, l’experiència o l’especialització queden en un segon pla només actua de fre, i provoca el desànim dels professionals amb ganes d’afrontar nous reptes. I ara que a la Corporació es parla tant de talent, no podem deixar en mans de tan poques persones i en processos tan poc equilibrats la captació d’aquest talent.\nSant Joan Despí, 27 de juny de 2022


El club de les mames lectores: de juny 2013\nLlegint "En una sola persona"\nAquests dies he estat llegint l'últim llibre del gran John Irving, In one person, traduït aquí al català com En una sola persona.\nJo sóc fan del John Irving des que em vaig llegir Una dona difícil, el primer llibre d'ell que em va caure a les mans i des d'aleshores me'ls he llegit gairebé tots.\nVaig tenir també l'oportunitat de veure'l en persona en una llarga roda de premsa que va fer a Barcelona al 2006 en motiu de la presentació del llibre Fins que et trobi, i recordo la fascinació que vaig sentir escoltant les seves paraules sobre la novel.la en qüestió i també sobre detalls de la seva vida. A ran de les seves paraules vaig escriure aquesta ressenya per un portal de crítica literària.\nLlegir el John Irving sempre és garantia d'endinsar-se en una història que ens atraparà de principi a final. Des de la primera frase els personatges se'ns fan reals i és un plaer acompanyar-los pel periple d'històries i anècdotes que se'ns expliquen. En aquest cas, la narració s'inicia als anys 50 a Vermont on un adolescent Bill, el protagonista, comença a enamorar-se de "persones inadequades". I a partir d'aquí el seguirem al llarg de tota la seva vida com a "sospitós sexual", ja que el fet de ser bisexual el fa pertànyer a una minoria dins d'una minoria, amb tots els inconvenients que això comporta.\nLa novel.la també tracta els temes recurrents en el món d'Irving: l'absència del pare, el teatre i la lluita. I el fet d'acompanyar els personatges durant una gran part de les seves vides ens dóna l'oportunitat de veure les voltes que dona la vida i el final de molts personatges que se'ns han presentat a l'inici. "Si vius prou temps, Bill... et trobes en un món d'epílegs", li diuen al protagonsita en un moment de la novel.la, segurament la part més trista i difícil de llegir, quan als anys 80 molts dels personatges del llibre es veuen afectats, d'una manera o d'una altra, per la SIDA.\nA mi m'ha atrapat moltissim, és un llibre que tot i les diferències narratives i de context entre el que es narra i les nostres pròpies vides, ens fa rememorar molts episodis viscuts, com la fascinació que a l'adolescència sentim per algunes persones.\nUn llibre també molt ben documentat, com s'observa en el fragment de la novel.la que transcorre al madrileny barri de Chueca.\nJohn Irving va dir, al preguntar-li sobre si era un llibre autobiogràfic, que la història explicada en En una sola persona hagués estat una possible vida seva, perquè es poden amagar molts personatges dins d'una sola persona.\nPublicat per onavis a 1:54 3 comentaris:


'No vam marxar d'Unió ara fa un any per anar a parar a CDC' | Diari de Tarragona\n'No vam marxar d'Unió ara fa un any per anar a parar a CDC'\nEntrevista a Núria de Gispert, expresidenta del Parlament, dirigent de Demòcrates\n13 de Junio de 2016 - 15:57 hs\nNúria de Gispert va ser dimarts a Salou i a Tarragona per presentar el projecte de Demòcrates. Lluís Milián\n- Vostè es considera representant de la nova política?\n- Considero que sóc una representant de la nova política si entenem que Demòcrates de Catalunya és un partit nou, jove però amb unes arrels molt antigues –que no antiquades–, que aposta per la transparència, la radicalitat democràtica i la regeneració política, i que és lliure i no deu res a ningú.\n- Aquests trets de radicalitat democràtica que segons vostè té Demòcrates, com es fan visibles per al ciutadà?\n- Entre altres coses, no tenim militants, sinó voluntaris, que poden ajudar el partit amb una quota o amb temps. Rebutgem funcionar amb crèdits perquè no volem dependre de ningú.\n- Demòcrates corre el risc de ser absorbit per la nova CDC?\n- No. Respectem molt el camí que està fent ara CDC, però no vam marxar d’Unió Democràtica ara fa un any per anar a parar a CDC. Vam marxar d’Unió perquè aquell projecte ja no era el nostre, perquè nosaltres defensem la independència de Catalunya.\n- CDC sí que la té, la voluntat d’absorbir Demòcrates, oi?\n- Ells voldrien, sí, però som i volem seguir sent un partit diferent. Una altra cosa és que en el futur puguem fer, com per a les generals del 20-D, una coalició electoral puntual. Jo entenc que CDC ens vulgui, perquè el salt que nosaltres vam fer els va agradar molt. No només els va agradar, sinó que crec que els vam fer un gran favor perquè es van treure de sobre un ròssec...\n- Es refereix a Josep Antoni Duran Lleida? Com conserva la seva imatge un any després de l’escissió?\n- La imatge de Duran la tinc una mica en nebulosa. Ha passat un any i sembla que faci més temps. Han passat moltes coses.\n- Van ser difícils aquells dies?\n- Els vam viure amb moltíssima tensió. Va ser un moment complicat i difícil, fins i tot emocionalment, però vam fer el pas que havíem de fer. Vam crear primer la plataforma, Hereus UDC 1931, i després el partit, Demòcrates de Catalunya. A vegades penso ‘llàstima no haver-ho fet abans’.\n- Decebuts per no haver reeditat per al 26-J la coalició amb què van concórrer el 20-D?\n- Nosaltres vam fer una proposta. Reagrupament, Mes, Solidaritat i Demòcrates hauríem pogut sumar amb CDC. Demanàvem que el cap de llista fos un independent acceptat per tots, i que Francesc Homs fos el número dos. CDC no ho van acceptar, no volien perdre el nom del partit aquest cop.\n- Per a qui demanaran el vot?\n- El consell nacional de Demòcrates ha decidit recomanar el vot a CDC o ERC. Demòcrates hem de preparar-nos per a les eleccions al Parlament i les municipals. De fet, què hi anem a fer, a Madrid? Si el que pretenem és desconnectar i anar cap a la independència, què hi anem a fer, després de quatre mesos que no s’hi ha fet res?\n- Però recomanen votar CDC o ERC, i no la CUP. Per què?\n- No, a la CUP, no. A mi m’han decebut. Contínuament creen problemes. A mi ja no em tornaran a enganyar. Estic absolutament en desacord amb aquesta mena de xantatge que acostumen a fer. Per al procés són més un llast que un impuls. No ajuden, i la gent del carrer ho sap. Són un fre per al full de ruta.\n- Per què Demòcrates advoca per un referèndum unilateral d’independència?\n- Jo crec que ara estem en un impasse. Ens pot convenir plantejar un referèndum unilateral sobre la independència per tenir visibilitat internacional.\n- De què serviria aquest referèndum unilateral d’independència?\n- El 27-S va ser un moment potent, perquè les forces independentistes vam obtenir el 48% dels vots. Però ens van faltar com a mínim dos punts i mig, i els hem d’aconseguir. Cal obtenir-los en un següent pas.\n- Com es convocaria?\n- Caldria convocar eleccions i que tots els partits es mullin i diguin al seu programa que, si guanyen, faran un referèndum unilateral al cap de quinze dies.\n- Un altre 9-N?\n- En aquest cas reblat per unes eleccions. Pot ser una opció per tancar el full de ruta.\n- No és un pas enrere?\n- Jo crec que no. A més, així la gent tornaria a estar animada.\n- La convocatòria no seria impugnada al Constitucional?\n- Se sabria a tot el món i això ens donaria visibilitat internacional. Per molt que hi hagi grups que estiguin treballant en la futura Constitució catalana, el text haurà d’acabar al Parlament, on s’haurà de debatre amb tots els partits... Si això està una mica parat, busquem una alternativa. Hem de fer alguna cosa.\n- Confia en l’ajut de la comunitat internacional?\n- Jo hi confio, però cal que nosaltres fem abans alguna cosa. Si un dia aconseguim que, en unes eleccions, una majoria inqüestionable voti a favor de la independència en un referèndum, ens miraran amb uns altres ulls. Això sí, mentre, hem de seguir fent camí. La gent necessita projectes il·lusionants.\n- Vostè ara ja la diu, la frase ‘Espanya ens roba’?\n- A veure... Jo no sóc de dir aquest tipus de frases... Puc dir el mateix d’una altra manera, perquè en comparteixo el sentit, claríssimament. Sabem, perquè ho hem viscut, que l’ofec de l’Estat ha sigut enorme, i més en uns moments que han estat molt difícils des del punt de vista econòmic, a causa de la crisi.\n- La seva conversió independentista ha estat de les més sonades. Va ser progressiva o hi va haver alguna cosa que va marcar un abans i un després?\n- La sentència del Tribunal Constitucional sobre l’Estatut em va fer caure la bena dels ulls. Jo crec que aquell dia moltíssima gent va canviar el xip.\n- Però vostè es va fer independentista el 2010?\n- No. El ‘clic’ va ser la manifestació massiva de l’Onze de Setembre del 2012. Vaig quedar impressionada per la quantitat de gent, per l’ambient reivindicatiu però festiu, pacífic, positiu... Vaig pensar que havíem d’escoltar la gent. Jo pensava ‘no sóc independentista, però m’hi estan portant’. Jo no veig cap altra sortida per Catalunya que no sigui la independència.\n- Si li haguessin dit aquella Diada del 2012, que, al cap de quatre anys, la presidenta de l’ANC, Carme Forcadell, la rellevaria a vostè al capdavant de la Cambra, què?\n- No m’ho hauria cregut de cap manera.\n- Quins consells li ha donat vostè a Carme Forcadell?\n- Que estigués tranquil·la perquè l’administració parlamentària funciona molt bé perquè hi ha molt bons professionals. Ara, li vaig recomanar molta til·la, perquè la política catalana és molt tensant.\n- Ha canviat molt l’ambient al Parlament els darrers anys?\n- Molt. El bon vocabulari i les formes s’han anat perdent.\n- La crispació, qui l’ha dut?\n- Crec que la gran diversitat de formacions. Primer va entrar Solidaritat Catalana per la Independència, que creaven conflicte més que Ciutadans en aquell moment. Després el PP es va espanyolitzar molt per competir amb Ciutadans, i aquests dos es confronten alhora amb els independentistes. Cal molta til·la.


Unitat didàctica : Sóc un gran esportista\nU.D.: Sóc un gran esportista Cicle: Inicial Curs: 2n\n- Experimentar diferents formes de desplaçaments.\n- Desplaçaments per la sala:\nDe puntetes. De talons. Amb la part de fora. Amb la part de dins. A peu coix. En quadrupèdia. Amb 3 peus. Peus junts. De granota. Salts de conill. D'ànec. De cranc. Com les serps. Soldats. Fent la croqueta. Com una pilota. Fent l'ocell. Fent l'avió\n- La carretilla.\n- Desplaçar-se agafats:\n- Esquena contra esquena.\n- Un s'estira a terra i l'altre li fa la croqueta.\n- El mateix, però el de terra no es deixa.\n- Joc: els genets: Un fa de cavall i l'altre de genet. Desplaçar-se lliurament per la pista.\n- Descobrir noves formes de desplaçaments en parella.\n- Experimentar diferents formes de desplaçaments entre els 4\n- Controlar els segments del cos per realitzar salts.\n- Desplaçar-se en quadrupèdia en totes direccions.\n- Joc: Persecució en l'ombra: Durant un temps determinat ( 30" - 1' ), han de trepitjar l'ombra de la parella. Quan passa el temps es canvien els papers. Parelles\n- Amb les mans sobre un banc suec, saltar alternativament a un costat i a l'altre.\n- Igual que abans, però cada vegada que fan un salt cap a cada costat, avancen les mans. Fins que es passin tot el banc.\n- Amb les mans al terra i els genolls sobre el banc suec, desplaçar-se fins el final del banc.El mateix, però amb els peus a sobre el banc.El mateix, amb les mans al banc i els peus al terra. Separar-se el màxim possible.\n- Passar el banc fent salts de conill. Al final saltar sobre el matalàs.\n- Des de sobre del banc, saltar al matalàs i caure de cul.\n- Córrer per sobre del banc i saltar la porta de piques. Variar la forma de caure: De peu amb els braços oberts, tancats, a peu coix, ...\n- Joc: 1, 2, 3, pica paret.\n- Coordinar la carrera amb el salt.\n- Mantenir un ritme constant en les curses llargues.\n- Carrera Contínua\n- Joc: Els congelats: N'hi ha 3 que paren i han de congelar a la resta tocant-los. Els congelats s'han d'asseure al lloc on els han tocat. S'acaba el joc quan tots estan congelats.\n- Saltar una successió de cordes aguantades pels companys a l'altura dels genolls:\nAmb els peus junts.\nPer sota les cordes.\nRepetir amb les cordes més altes.\nRepetir variant l'altura de cada corda.\nSaltar per parelles.\n6 - 7 cordes\n- Llançar i rebre amb precisió.\n- Córrer botant una pilota.Córrer tirant la pilota a l'aire i agafar-la:Després de fer un bot.Sense deixar-la botar. Grup classe\n- Tirar la pilota contra la paret i agafar-la després de que faci un bot:\n- Repetir l'exercici anterior, sense deixar fer el bot.\n- Un aguanta el cercle al terra i l'altre li fa passar la pilota pel mig:\nRepetir amb el cercle a l'altura de la panxa.\nA sobre del cap.\n- El que té el cercle el fa rodar i l'altre li tira la pilota pel mig.\n- Amb el cercle al terra, col·locar-se a uns 2 metres i passar-se la pilota fent un bot al mig. Anar augmentant la distància.\n- El mateix, però posats de genolls.\n- Experimentar noves formes de fer passar la pilota per dins del cercle.\n1 pilota per cada un.\n1 cercle per a cada dos.\n- Coordinar els segments corporals per llançar.\n- Joc: Guerra de pilotes: Cada equip es posa en un costat del camp amb 1 pilota per cada dos alumnes. Quan el professor dóna el senyal, han de tirar-les totes al camp contrari i tornar les que els tirin. Guanya l'equip que en tingui menys en el seu terreny quan passi 1 minut. 2 equips\n- Joc: Caçadors i conills: Un equip són caçadors i l'altre conills. Durant un minut de temps, els caçadors han de tocar tots els conills que pugin amb la pilota agafada amb les mans ( no val a tirar-la ). Se la poden passar entre els caçadors i cada conill tocat és 1 punt pels caçadors i ha d'abandonar el terreny de joc. Guanya l'equip que aconsegueixi més punts.\n- Saltar una porta de piques, utilitzant un trampolí. Anar pujant l'altura.\n- Saltar dues portes col·locades a curta distància.\n- Augmentar la distància i l'altura.\n- Afegir un banc suec després de les portes.\n- Joc: Les estàtues\n1 pilota per cada 2.\n1 porta de piques.\nUn banc suec.\n- Controlar els segments corporals al desplaçar-se amb salts.\n- Canviar ràpidament de direcció en una cursa curta.\n- Tota la classe forma una fila, estirats a terra i separats uns 2 - 3 metres. L'últim de la fila els salta tots fins arribar al primer.El mateix però asseguts en lloc d'estirats.Repetir, però asseguts al terra. Grup classe\n- Saltar dins una successió de cercles:\nAmb el peu dret.\nAmb el peu esquerra.\nAmb 1 peu a dins i l'altre a fora.\nIgual que l'anterior, però canviant el peu de dins a cada salt.\n- Joc: La muralla xinesa.\n- Relaxació pel mètode de pesadesa general.\n16 cercles ( dues files de 8 )\n- Interioritzar el moviment del cos en efectuar girs sobre l'eix longitudinal.\n- Interioritzar el moviment del cos en efectuar girs sobre l'eix transversal.\n- Mantenir la flexibilitat natural.\n- Saltar sobre una porta de piques fent:\n1/2 gir a l'aire.\nCaient sobre un sol peu.\n- Sobre una línia formada per cordes, i amb els peus oberts, un a cada costat de la corda, avançar fent 1/2 gir amb saltets sense tocar les cordes.\n- Tombarella endavant des de sobre d'un banc suec:\nCaure amb els peus junts i asseguts.\nAmb els peus oberts i asseguts.\nQuedar-se completament estirats.\nAmb les cames i els braços oberts.\nAmb les cames i els braços tancats.\n2 portes de piques.\n- Controlar els segments del cos per fer girs sobre l'eix transversal.\n- Joc: Els cercles magnètics: Un va aguantant el cercle horitzontalment, i l'altre va a dins. S'han de desplaçar sense que el de dins toqui el cercle. Parelles\n- Caminar lateralment per l'espatllera:\nAmb 2 mans i 1 peu.\nAmb 2 peus i 1 mà.\n- Amb les mans a terra, pujar els peus per l'espatllera fins el barrot més alt possible.\n- El mateix, però mirant d'arribar a tocar l'espatllera amb la panxa.\n- Repetir els dos exercicis anteriors, però pujant els peus de cop amb un salt.\n- Amb els peus a l'espatllera i les mans al matalàs, fer la tombarella endavant.\n- Fer el pi amb l'ajut dels companys: Un posa les mans al terra i els altres dos l'agafen per les cuixes i pels turmells per ajuda'l.\n- Joc: Les estàtues: Abans de convertir-se en estàtues han de fer un gir a l'aire saltant. Grup classe\n- Girar endavant per l'eix transversal.\n- Controlar el cos per fer girs.\n- Córrer en el lloc fent:\nAmb els talons al cul.\n- 1.- Tombarella endavant.\n2.- Saltar les portes baixes i passar per sota l'alta.\n3.- Saltar amb els peus junts./ A peu coix.\n4.- Amb les mans al banc, saltar alternativament a cada costat amb els peus junts.\n5.- Saltar el riu.\n6.- Saltar els bancs a la torera.\n7.- 1/2 gir i seguir d'esquenes.\n- Comentari sobre els diferents exercicis del circuit.\n3 portes de piques.\n- Controlar el cos en els salts.\n- Saltar des d'un pla elevat.\n- Córrer sobre un banc suec:\n- Córrer sobre una successió de bancs amb 2 - 3 portes de piques intercalades.Variar l'altura de les portes i la separació dels bancs.\n- Caminar per sobre dels bancs:Entrar per un costat i sortir per l'altre.Saltar al matalàs des de sobre del banc superior.\n- Pujar per l'espatllera i saltar sobre el matalàs.Cada vegada de més alt.\n- Joc: Pobre gatet.\n3 - 4 bancs suecs.\n2 - 3 portes.\n- Coordinar l'acció de saltar amb la d'ajupir-se.\n- Rodar endavant.\n- Carrera contínua. Grup classe\n- Relleus: Es posen 2 cercles a uns 15 metres, separats uns 2 metres i amb una pilota dins d'un d'ells. Han d'anar a canviar la pilota de cercle i tornar.\n- Un es posa de genolls, formant un pont i l'altre el salta per sobre i després li passa per sota.Saltar a la pídola.\n- Fer la tombarella endavant amb impuls previ.Sense posar el cap al terra.\nEquips de 6 - 8\n- Joc: El rodet: Tots estan estirats a terra, en contacte amb el company del costat. L'últim ha de passar rodant per sobre de tots fins arribar al final.\n- Canviar ràpidament de direcció en les curses curtes.\n- Córrer una distància curta amb el menor temps possible.\n- Joc: L'encontre: Una parella d'amics que fa temps que no es veuen estan un a cada costat de pista i s'han de donar la mà. La resta d'alumnes ho miraran d'impedir posant-se davant seu, però sense toca´ls. Grup classe\n- Des d'una distància de 3 m., llançar una pilota a una diana de 25 x 25 cm.\n- Cursa de velocitat: 25 metres.\n- Joc: Agafa'm: Asseguts en rotllana es van passant una pilota multiús i una de tennis ( quan s'inicia el joc, les dues pilotes les tenen alumnes separats entre sí per al menys 4 ó 5 companys ). Quan una pilota atrapa a l'altra, l'alumne que les té queda eliminat i per tant ha de fer 3 voltes corrent a la pista per recuperar la seva vida.\nDiana de 25 x 25 cm.\n1 pilota multiús.\nVull ser un gran esportista\nCanvia ràpidament de direcció en els jocs. Llança amb precisió. De 10 llançaments n'encerta ... (sessió 12) Coordina la carrera amb el salt Fa la tombarella endavant.


La primera setmana de gener estarà llista la llançadora que uneix València amb el parc empresarial Joan Carles I d'Almussafes\nLa primera setmana de gener estarà llista la llançadora que uneix València amb el parc empresarial Joan Carles I d’Almussafes\nEs tracta d'una mesura destinada al fet que 20.000 treballadors i treballadores tinguen un transport públic, a un preu competitiu com a alternativa viable al vehicle privat.\nEl conseller de Política Territorial, Obres Públiques i Mobilitat, Arcadi España ha afirmat durant la seua vista al parc empresarial Joan Carles I d’Almussafes, que “a partir de la primera setmana de gener, entrarà en servei l’autobús llançadora que impulsa la Generalitat, des de València ciutat i amb diferents parades en el nucli urbà, fins a este parc de Joan Carles I i els polígons industrials Nord d’Almussafes i L’Ermita del Romaní”.\nEn la presentació d’este servei de l’Autoritat de Transport Metropolità de València, ATMV, Arcadi España ha explicat que “en estos tres polígons treballen més de 20.000 persones que viuen en la seua majoria a la ciutat de València sense un servei públic de transport, i estan obligats a utilitzar el vehicle privat amb els conseqüents problemes de congestió, contaminació i competitivitat per a les empreses ací instal·lades”.\nAmb la posada en marxa de les llançadores, ha afegit el conseller, “es pretén un canvi de mentalitat en facilitar el transport públic per a millorar la qualitat de vida dels treballadors i les treballadores d’estos polígons”. A més, ha destacat, “amb este servei ampliarem drets, ja que moltes persones tenen dificultat d’accedir a un lloc de treball en estos polígons si no tenen vehicle privat, i hi ha moltes que no li ho poden permetre”.\nAixí mateix, per a la definició d’estes rutes i horaris, ha subratllat Arcadi España, “s’ha treballat de manera coordinada amb els treballadors, gerents de les associacions més representatives dels parcs empresarials i operadors de transport públic per a aconseguir un servei eficaç d’acord amb les necessitats reals dels usuaris i usuàries d’estos complexos”.\nPer al conseller, “es tracta d’una mesura destinada als 20.000 treballadors i treballadores perquè tinguen una manera de transport públic, amb un preu competitiu i que siga una alternativa viable al vehicle privat”. Este servei de llançadores amb la ciutat de València està previst que també es pose en marxa en altres sis parcs empresarials.\nPer part seua, el gerent de la ATMV, Manuel Martínez Grau, ha explicat que serà un “servei exprés, un servei llançadores per a poder competir amb el vehicle privat, amb poques parades, però buscant la connectivitat. Així, a València, hi haurà només cinc parades en eixos estratègics com les parades de Metrovalencia d’Ángel Guimerá, Plaza España i Jesús que, al seu torn, connecten amb tota la xarxa de metro”.\nL’autobús eixirà de València per l’avinguda Ausiàs March per a enllaçar de manera ràpida amb la V-21 i arribar al parc Joan Carles I per la A-7, on s’ha programat quatre parades en l’avinguda principal del recinte que permeta donar servei a tot el complex, d’ací al polígon industrial Nord i l’última parada en el de l’Ermita.\nEn total seran quatre expedicions d’anada i quatre de tornada i “s’ha buscat donar resposta a totes les necessitats de tots els torns de treball, tant de demà, migdia, vesprada i nit”, ha conclòs el gerent de ATMV.